Nafarroako Parlamentuko Mahaiak, 2018ko urriaren 29an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Aranzazu Izurdiaga Osinaga andreak aurkeztutako galdera, jakiteko ea zer jarduketa aurreikusi diren honako erabaki hau betetzeko: Nafarroako Gobernua premiatzen da egiazko negoziazio-prozesu bat bultza dezan, gardena eta fede onean oinarritua, Tracasa eta Tracasa Instrumental enpresen zuzendaritzaren eta bi enpresa horietako langile-batzordeen artean.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urriaren 29an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Arantxa lzurdiaga Osinaga andreak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Nafarroako Parlamentuko Garapen Ekonomikorako Batzordeak honako erabaki hau onetsi zuen 2018ko urriaren 16an: Nafarroako Gobernua premiatzen da egiazko negoziazio-prozesu bat bultza dezan, gardena eta fede onean oinarritua, Tracasa eta Tracasa Instrumental enpresen zuzendaritzaren eta bi enpresa horietako langile-batzordeen artean.

Hori guztia dela-eta, honako galdera hau egiten dugu:

Gobernuak zer jarduketa abiaraziko du onetsitako erabakia betetzeko? Gobernuak harremanik izan al du edo harremanik al du enpresa batzordeekin?

Iruñean, 2018ko urriaren 25ean

Foru parlamentaria: Arantxa lzurdiaga Osinaga